
362. Οργάνωση και λειτουργία του Νομικού Προσώ¬ 

που Ιδιωτικού Δικαίου με την επωνυμία «ΔΙΕΘΝΕΣ 
ΚΕΝΤΡΟ ΜΕΛΕΤΩΝ ΕΥΞΕΙΝΟΥ ΠΟΝΤΟΥ». 1 

363. Πιστοποιητικό ελληνομάθειας τύπος, προϋποθέ¬ 

σεις απόκτησης, διαδικασία και περιεχόμενο εξε¬ 
τάσεων, προϋποθέσεις συμμετοχής και ρύθμιση 
σχετικών λεπτομερειών. 2 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας 
Ελλάδος - Παραγουάης για την κατάργηση θεω¬ 


ρήσεων εισόδου στους κατόχους διπλωματικών, 
υπηρεσιακών και κοινών διαβατηρίων. 

(Ασουνσιόν, 13.10.1997). 3 

Ανακοίνωση για τη θέση σε ισχύ του Συμφώνου Φιλίας 
και Συνεργασίας Ελλάδος - Πολωνίας: (Αθήνα, 12 

Ιουνίου 1996). 4 

Ανακοίνωση για τη θέση σε ισχύ της Συμφωνίας 
Ελλάδος - Κροατίας για την προώθηση και αμοι¬ 
βαία προστασία των επενδύσεων. (Ζάγκρεμπ, 
18.10.1996). 5 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 362 (1) 

Οργάνωση και λειτουργία του Νομικού Προσώπου 
Ιδιωτικού Δικαίου με την επωνυμία «ΔΙΕΘΝΕΣ ΚΕ¬ 
ΝΤΡΟ ΜΕΛΕΤΩΝ ΕΥΞΕΙΝΟΥ ΠΟΝΤΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 50 παρ/φος 2 του Οργανισμού του 
Υπουργείου Εξωτερικών, όπως αυτός κυρώθηκε μετο άρ¬ 
θρο πρώτο του Ν. 2594/1998 (ΦΕΚ62/Τ. Α724.3.98), με βά¬ 
ση το οποίο συστήθηκε Νομικό Πρόσωπο Ιδιωτικού 
Δικαίου, με την επωνυμία «ΔΙΕΘΝΕΣ ΚΕΝΤΡΟ ΜΕΛΕΤΩΝ 
ΕΥΞΕΙΝΟΥ ΠΟΝΤΟΥ». 


2. Τις διατάξεις του άρθρου 29Α του Ν. 1558/85 
«Κυβέρνηση και Κυβερνητικά Οργανα» (Α' 137), όπως 
τροποποιήθηκε μετο άρθρο 27του Ν. 2081/1992 (Α' 154) 
και το άρθρο 1 παρ. 2, εδ. α'του Ν. 2469/1997 (Α' 38) και 
το γεγονός ότι από τις διατάξεις του παρόντος προκαλεί- 
ται ετήσια δαπάνη ύψους 100.000.000 δραχμών. Η ανω¬ 
τέρω δαπάνη θα καλύπτεται από τις πιστώσεις που εγ- 
γράφονται στον Κωδικό αριθμό εξόδων 5184 του φορέα 
09 ΕΦ 110 του προϋπολογισμού εξόδων του Υπουργείου 
Εξωτερικών 

3. Τηνυπ’ αριθ. 1107147/1239/006Α/4.10.96 (Β' 922) κοι¬ 
νή απόφαση Πρωθυπουργού και Υπουργού Οικονομικών 
«Ανάθεση Αρμοδιοτήτων Υπουργού Οικονομικών στους 
Υφυπουργούς Οικονομικών»., 

4. Την υπ’ αριθ. 524/98 γνωμοδότηση του Συμβουλίου 
της Επικράτειας, μετά από πρόταση του Υπουργού 
Εξωτερικών και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Το «Διεθνές Κέντρο Μελετών Ευξείνου Πόντου», που 
συστήθηκε ως Ν.Π.Ι.Δ. με το άρθρο 50 παρ. 2 του Ν. 
2594/1998 (ΦΕΚ 62 - Α') αποτελεί ανεξάρτητο Νομικό 
Πρόσωπο Ιδιωτικού Δικαίου και έχει διεθνή χαρακτήρα. 
Όσον αφορά τα θέματα οικονομικής διαχειρίσεως και ε¬ 
λέγχου, το ΔΙΚΕΜΕΠ διέπεται από την συστατική του πρά¬ 
ξη ενώ, ως προς τα λοιπά θέματα, από τις διατάξεις του 
παρακάτω Οργανισμού. 

2. Κυρώνουμε τον Οργανισμό διοίκησης και διαχείρισης 
του Διεθνούς Κέντρου Μελετών Ευξείνου Πόντου, που έ- 
χει ως εξής: 

ΟΡΓΑΝΙΣΜΟΣ 

Διοίκησης και διαχείρισης του Διεθνούς 
Κέντρου Μελετών Ευξείνου Πόντου. 

Άρθρο 1 

Μορφή - επωνυμία - έδρα - σφραγίδα 

1. Το Κέντρο με την επωνυμία «ΔΙΕΘΝΕΣ ΚΕΝΤΡΟ ΜΕ¬ 
ΛΕΤΩΝ ΕΥΞΕΙΝΟΥ ΠΟΝΤΟΥ», συντετμημένοτίτλο «ΔΙΚΕ- 
ΜΕΠ» και αντίστοιχη επωνυμία στην αγγλική γλώσσα «ΙΝ- 
ΤΕΒΝΑΤΙΟΝΑΕ ΟΕΝΤΕΒ ΡΟΒ ΒΙΑΟΚ8ΕΑ3ΤϋΟΙΕ3 - ΙΟΒ- 
88», που συστήθηκε με το άρθρο 50 παρ/φος 2 του Ν. 
2594/1998, (ΦΕΚ 62/τ.Α') «ΟΡΓΑΝΙΣΜΟΣ ΤΟΥ ΥΠΟΥΡ- 

ΓΕΙΟΥ ΕΞΩΤΕΡΙΚΩΝ» αποτελεί Νομικό Πρόσωπο Ιδιωτι¬ 
κού Δικαίου και διέπεται από τις διατάξεις της παραπάνω 
συστατικής πράξης και του παρόντος Οργανισμού. 

2. Έδρα του ΔΙΚΕΜΕΠ είναι η πόλη των Αθηνών. 

3. Η σφραγίδα του ΔΙΚΕΜΕΠ είναι στρογγυλή και ανα¬ 
γράφει περιμετρικά μέσα σε πλαίσιο την επωνυμία του 
στην Ελληνική και την Αγγλική γλώσσα και στο μέσον αυ¬ 
τής την έδρα και το έτος σύστασής του. 

Άρθρο 2 
Σκοπός - Μέσα 

1. Ο κύριος σκοπός του Κέντρου είναι η συμβολή του, 
μέσω συγκεκριμένων δραστηριοτήτων, στην πραγματο¬ 
ποίηση των στόχων της Παρευξείνιας Συνεργασίας 
(ΟΣΕΠ), ιδιαίτερα στους τομείς της οικονομίας, της βιο¬ 
μηχανίας, της τεχνολογίας, της επιμόρφωσης και της δι¬ 
οίκησης, λαμβάνοντας υπόψη τις προτεραιότητες που έ¬ 
χουν τεθεί στην ιδρυτική Διακήρυξη της Οικονομικής 
Συνεργασίας του Ευξείνου Πόντου (ΟΣΕΠ) που υπεγρά- 
φη στην Κωνσταντινούπολη, στις 25 Ιουνίου 1992. 

Ειδικότερα, το κέντρο αναλαμβάνει τις παρακάτω δρα¬ 
στηριότητες: 

α) Την πραγματοποίηση ερευνών και μελετών για το οι¬ 
κονομικό δυναμικό της περιοχής της ΟΣΕΠ, όπως, επί¬ 
σης, τη μελέτη θεμάτων γενικότερου ενδιαφέροντος, ό¬ 
πως: 

— Οι μέσο - και μακροπρόθεσμες προοπτικές της διαδι¬ 
κασίας της ΟΣΕΠ. 

- Η θέση και η σημασία της ΟΣΕΠ στη νέα αρχιτεκτονι¬ 
κή της Ευρώπης. 

- Η σχέση ΟΣΕΠ - Ευρωπαϊκής Ενωσης και ο ρόλοςτης 
Ε.Ε. στην ανάπτυξη των οικονομιών της περιοχής της 
ΟΣΕΠ. 

— Η σχέση ανάμεσα στην ΟΣΕΠ και άλλα κράτη και διε¬ 
θνείς οργανισμούς. 

β) Την έρευνα, συλλογή και ταξινόμηση οικονομικών, 
βιομηχανικών και τεχνολογικών πληροφοριών που αφο¬ 
ρούν στην περιοχή της ΟΣΕΠ και σπς σχέσεις της με τις 
γειτονικές χώρες. 

γ) Την προώθηση σχεδίων διαπεριφερειακής συνεργα¬ 
σίας της ΟΣΕΠ με την Ε.Ε. και άλλους περιφερειακούς 
οργανισμούς και δομές και την ανάλυση της εμπειρίας 
αυτών, προκειμένου να την εφαρμόσει προς όφελος της 
ΟΣΕΠ. 

δ) Την παροχή συμβουλών επιστημονικής φύσεως και 
εισηγήσεων σε κρατικούς και μη φορείς στα πιο πάνω θέ¬ 
ματα. 

ε) Την επιμόρφωση επαγγελματιών, ειδικών και νέων ε¬ 
ρευνητών που ενδιαφέρονται να μελετήσουν θέματα της 
περιοχής. 

στ) Την αξιοποίηση της επιστημονικής δομής και τεχνο¬ 
γνωσίας σε συγκεκριμένα σχέδια και προγράμματα της 
ΟΣΕΠ για πολυμερή συνεργασία. 

2. Μέσα για την εκπλήρωση των σκοπών του Κέντρου εί¬ 
ναι, ενδεικτικά, τα ακόλουθα: 

α) Η εκτέλεση ερευνητικών προγραμμάτων, μελετών 
και η πραγματοποίηση εκδόσεων. 

β) Η δημιουργία ομάδων εργασίας και η οργάνωση ημε¬ 
ρίδων, σεμιναρίων και συνεδρίων για ερευνητές, εμπειρο¬ 
γνώμονες, επιχειρηματίες, διευθυντικά και συνδικαλιστι¬ 
κά στελέχη, δημοσιογράφους, κρατικούς αξιωματού- 
χους και πολιτικούς από την περιοχή της ΟΣΕΠ και 
ενδεχομένως και άλλες περιοχές. 


γ) Η συνεργασία με κυβερνητικές υπηρεσίες, με δημό¬ 
σιους ή ιδιωτικούς φορείς και διεθνείς οργανισμούς για 
την ανταλλαγή πληροφοριών και την μελέτη ειδικών θε¬ 
μάτων. 

δ) Η προώθηση επαφών και συνεργασιών μεταξύ ομοει- 
δών ερευνητικών κέντρων. 

ε) Η δημιουργία ολοκληρωμένης υποδομής για την τεκ¬ 
μηρίωση και ανταλλαγή πληροφοριών, ιδίως με τη χρησι¬ 
μοποίηση Τραπεζών Πληροφοριών και άλλων προηγμέ¬ 
νων τεχνολογιών επεξεργασίας δεδομένων. 

στ) Η δημιουργία εξειδικευμένων Τμημάτων ή ερευνητι¬ 
κών μονάδων μέσα στο ΔΙΚΕΜΕΠ. 

ζ) Η παροχή ερευνητικών υποτροφιών για προγράμμα¬ 
τα σχετικά με τους στόχους του. 

η) Η ανάληψη άλλων συναφών σχετικών δραστηριοτή¬ 
των. 

3. Για την εκπλήρωση των σκοπών του, το Κέντρο μπο¬ 
ρεί να συνάπτει συμφωνίες συνεργασίας με διεθνείς 
Οργανισμούς όπως ο Ο.Η.Ε. και οι εξειδικευμένοι οργανι¬ 
σμοί του, η Ε.Ε., άλλους περιφερειακούς οργανισμούς, 
κρατικές υπηρεσίες, ιδιωτικές επιχειρήσεις και Τράπεζες, 
Ιδρύματα και εκπαιδευτικούς και επαγγελματικούς φο¬ 
ρείς, ερευνητικά και μορφωτικά κέντρα. 

Άρθρο 3 

Περιουσία - Πόροι 

1. Η περιουσία του ΔΙΚΕΜΕΠ αποτελείται από τα περι¬ 
ουσιακά στοιχεία του ήδη λεπουργούντος κοινωφελούς 
ιδρύματος με την ίδια επωνυμία τα οποία θα περιέλθουν 
στο Κέντρο, άμα τη διαλύσει του Ιδρύματος, σύμφωνα με 
το άρθρο 11 του ΠΔ/11.9.1996 (ΦΕΚ830-Β') και το άρθρο 
50 παραγρ. 2 εδ. δεύτερο του Ν. 2594/1998 (ΦΕΚ 62 - Α') 
περί Οργανισμού του ΥΠΕΞ. 

2. Πόροι του ΔΙΚΕΜΕΠ είναι: 

α) Η ετήσια επιχορήγησή του από το κράτος μέσω του 
Υπουργείου Εξωτερικών. 

β) Οι επιχορηγήσεις από την Ευρωπαϊκή Ενωση και άλ¬ 
λους διεθνείς οργανισμούς. 

γ) Τα εισοδήματα από την εκμετάλλευση των περιου- 
σιακώντου στοιχείων και από ακαδημαϊκές δραστηριότη¬ 
τες, έρευνες, εκδόσεις κ.λ.π. 

δ) Οι τόκοι από τις καταθέσεις του σε Τράπεζες ή άλ¬ 
λους πιστωτικούς οργανισμούς. 

ε) Οι εισφορές από τα Κράτη που συμμετέχουν στην 
ΟΣΕΠ. 

στ) Οι κάθε είδους χρηματικές ή άλλες παροχές, τακτι¬ 
κές ή έκτακτες, ιδιωτικές και κρατικές επιχορηγήσεις κα¬ 
θώς και ερευνητικές χορηγίες, επίσης κληρονομιές, κλη¬ 
ροδοσίες καθώς και δωρεές οποιουδήποτε φυσικού ή νο¬ 
μικού προσώπου προς αστό. 

Άρθρο 4 

1. Το ΔΙΚΕΜΕΠ διοικείται από δεκαεπταμελές 
Διοικητικό Συμβούλιο. Τα έντεκα (11) μέλη του 
Διοικητικού Συμβουλίου ορίζονται μαζί με τους αναπλη¬ 
ρωτές τους από τα κράτη - μέλη της ΟΣΕΠ και προέρχο¬ 
νται από εκπροσώπους του ακαδημαϊκού, πολιτικού και 
οικονομικού χώρου. 

Τα πρώτα έντεκα (11) μέλη συνέρχονται και επιλέγουν 
το Γενικό Διευθυντή και τον Αναπληρωτή Γενικό 
Διευθυντή του ΔΙΚΕΜΕΠ που μετέχουν και αυτοί αυτοδι¬ 
καίως με δικαίωμα ψήφου στο Δ.Σ. 

Η Μόνιμη Διεθνής Γραμματεία της ΟΣΕΠ ορίζει τον εκ- 

πρόσωπό της που είναι, επίσης, μέλος του Διοικητικού 
Συμβουλίου, με πλήρη όπως και τα λοιπά μέλη του 
Διοικητικού Συμβουλίου δικαιώματα. 

Τα ως άνω μέλη του Διοικητικού Συμβουλίου επιλέγουν, 
τέλος, τρεις (3) προσωπικότητες διεθνούς κύρους προ¬ 
ερχόμενες από τον πολιτικό, οικονομικό και ακαδημαϊκό 
χώρο ως μέλη του Διοικητικού Συμβουλίου. 

Το Διοικητικό Συμβούλιο λειτουργεί νόμιμα από τη στιγ¬ 
μή, που τουλάχιστον έξι κράτη μέλη της ΟΣΕΠ ορίσουν 
εκπροσώπους τους. 

Αν, κατά τη διάρκεια της θητείας του, εκλείψει ένα από 
τα έντεκα μέλη του Διοικητικού Συμβουλίου τα οποία έ¬ 
χουν ορισθεί σύμφωνα με το δεύτερο εδάφιο της 
παρ/φου 1 του παρόντος άρθρου, ορίζεται αντικαταστά¬ 
της του από τη χώρα του για τον υπόλοιπο χρόνο της θη¬ 
τείας του. 

2. Το Διοικητικό Συμβούλιο ορίζει με πράξη του μετά α¬ 
πό ψηφοφορία τον Πρόεδρο καθώς, επίσης, και τον πρώ¬ 
το και δεύτερο αντιπρόεδρο. 

3. ΤοΔΙΚΕΜΕΠ εκπροσωπείται από το Γενικό Διευθυντή 
και, σε περίπτωση κωλύματος του, από τον Αναπληρωτή 
του. 

4. Τα μέλη του Διοικητικού Συμβουλίου ορίζονται για θη¬ 
τεία τριών (3) ετών, με δυνατότητα ανανεώσεώς της. 

5. Το Διοικητικό Συμβούλιο πέντε (5) μήνες προ της λή- 
ξεως της θητείας του προβαίνει στις απαραίτητες ενέρ¬ 
γειες επιλογής νέων μελών, σύμφωνα με τα οριζόμενα 
στηνπαρ. 1 του παρόντος άρθρου. 

6. Το Διοικητικό Συμβούλιο συνεδριάζει τακτικά ανά 
χρονικά διαστήματα που καθορίζονται με απόφασή του 
και έκτακτα όταν το ζητήσει ο Πρόεδρος, ο Γενικός 
Διευθυντής ή η πλειοψηφίατων μελών του, με γραπτή αί¬ 
τησή τους προς τον Πρόεδρο. 

7. Το Διοικητικό Συμβούλιο βρίσκεται σε απαρτία όταν 
τα αυτοπροσώπως παριστάμενα μέλη είναι περισσότερα 
από τααπόντα. 

Μεταξύ των αυτοπροσώπως παρόντων πρέπει υποχρε¬ 
ωτικά να είναι ο Πρόεδρος και ο Γενικός Διευθυντής ή οι 
νόμιμοι αναπληρωτές τους. 

8. Οι αποφάσεις του Διοικητικού Συμβουλίου λαμβάνο- 
νται με απλή πλειοψηφία των παρόντων μελών. Σε περί¬ 
πτωση ισοψηφίας, επικρατεί η ψήφος του Προέδρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που διαφωνούν. 

Τα πρακτικά υπογράφονται από τα μέλη που μετέχουν 
στη συνεδρίαση. 

10. Τα μέλη του Διοικητικού Συμβουλίου, πλην του 
Γενικού Διευθυντή και του Αναπληρωτή Γενικού 
Διευθυντή, προσφέρουν τις υπηρεσίες τους χωρίς αμοι¬ 
βή. Δικαιούνται, όμως, οδοιπορικών ή άλλων εξόδωντα ο¬ 
ποία απαπούνται για τη συμμετοχή τους σε συνεδριάσεις 
του Διοικητικού Συμβουλίου ή γίνονται προς τον σκοπό 
της εξυπηρέτησης των στόχων του Κέντρου, μετά από ει¬ 
δική εντολή του Διοικητικού Συμβουλίου. 

11. Το Διοικητικό Συμβούλιο μπορεί με απόφασή του να 
συνιστά πενταμελή Εκτελεστική Εππροπή, αποτελούμε- 
νη από τον Πρόεδρο ή τον πρώτο Αντιπρόεδρο, το Γενικό 
Διευθυντή, τον Αναπληρωτή Γενικό Διευθυντή και δύο α¬ 
κόμα μέλη του Διοικητικού Συμβουλίου, στην οποία μετα¬ 
βιβάζει ορισμένες από τις αρμοδιότητές του για συγκε¬ 
κριμένο έργο. 


Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει, μετά από εισή¬ 
γηση του Γενικού Διευθυντή, για κάθε θέμα που αφορά 
στις εργασίες και τη λειτουργία του Κέντρου, χαράσσει 
τον ετήσιο προγραμματισμό και την πολιτική στις επί μέ¬ 
ρους δραστηριότητες του Κέντρου και ενημερώνεται για 
την πορεία των εργασιών του. 

Ειδικότερα, το Διοικητικό Συμβούλιο: 

α) Καθορίζει τα πλαίσια, τους όρους και τα κριτήρια με 
βάση τις λειτουργικές ανάγκες και τους διαθέσιμους πό¬ 
ρους γιατην ανάθεση ερευνών και προγραμμάτων καιτην 
πρόσληψη προσωπικού από το Γενικό Διευθυντή. 

β) Ορίζει με πράξη του, μετά από ψηφοφορία το 
Διευθυντή Σπουδών και Ερευνας. 

γ) Εγκρίνει και υποβάλει κάθε χρόνο στην αρμόδια από 
το νόμο Αρχή τον προϋπολογισμό και απολογισμό χρήσε- 
ωςτου Κέντρου. 

Μαζί με τον απολογισμό εγκρίνει και υποβάλει και το γε¬ 
νικό ισολογισμό του ερευνητικού και παθητικού του 
Κέντρου. 

δ) Προσδιορίζει την αμοιβή του Γενικού Διευθυντή, του 
Αναπληρωτή Γ ενικού Διευθυντή, του Διευθυντή Σπουδών 
και Ερευνας. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών. 

2. ΤοΔιοικητικό Συμβούλιο δύνσται να συγκροτεί ολιγο¬ 
μελείς επιτροπές συμβουλευτικού χαρακτήρα, αποτε- 
λούμενες από γνωστές προσωπικότητες του διεθνούς α¬ 
καδημαϊκού, πολιτικού και επιχειρηματικού κόσμου. 
Τέλος, το Διοικητικό Συμβούλιο δύνσται να συγκροτήσει 
ένα τιμητικό Συμβούλιο Χορηγών (Ηοπογβγυ Βοαιτ! οί 
ΡαίΓοπε), σκοπός του οποίου θα είναι να επικουρεί τις 
δραστηριότητες του ΔΙΚΕΜΕΠ. 

Άρθρο 6 

Αρμοδιότητες Γενικού Διευθυντή και 
Αναπληρωτή Γενικού Διευθυντή 

1. Ο Γενικός Διευθυντής προΐστσται του προσωπικού 
του Κέντρου, καταρτίζει το ετήσιο προγραμματικό πλαί¬ 
σιο και τα διάφορα προγράμματα και διευθύνει γενικά τις 
δραστηριότητές του, ενημερώνοντας το Διοικητικό 
Συμβούλιο. Ο Γενικός Διευθυντής εκπροσωπείτο Κέντρο 
στα Δικαστήρια, στις Αρχές, στις σχέσεις του με κάθετρί- 
το στο εσωτερικό και στο εξωτερικό. 

2.0 Γενικός Διευθυντής του Κέντρου: 

α) Προσλαμβάνει το προσωπικό του Κέντρου. 

β) Ασκεί εποπτεία και έλεγχο επί της οικονομικής υπη¬ 
ρεσίας του Κέντρου που έχει την ευθύνη για την είσπρα¬ 
ξη των εσόδων, την εκτέλεση των πληρωμών και την τή¬ 
ρηση και φύλαξη των λογιστικών βιβλίων του Κέντρου και 
των σχετικών δικαιολογητικών. 

γ) Φροντίζει γιατην έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του Κέντρου. 

3.0 Γενικός Διευθυντής επικουρείται στην άσκηση των 
καθηκόντων του από τον Αναπληρωτή Γενικό Διευθυντή 
με τον οποίο συγκροτεί τη Διεύθυνση του Κέντρου. 

Το Γενικό Διευθυντή, όταν απουσιάζει ή κωλύεται, ανα¬ 
πληρώνει ο Αναπληρωτής Γενικός Διευθυντής. 

4.0 Γενικός Διευθυντής ασκεί εποπτεία και έλεγχο στο 
προσωπικό του Κέντρου. 

Άρθρο 7 

Αρμοδιότητες Προέδρου 

Ο Πρόεδρος του Κέντρου: 

α) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τριάντα (30) τουλάχιστον η¬ 
μέρες πριν από τη συνεδρίαση. 

β) Καταρτίζει, βοηθούμενος από το Γενικό Διευθυντή, 
την ημερήσια διάταξη των θεμάτων που θα συζητηθούν, 
την οποία και υπογράφει. Θέμα που δεν περιλαμβάνεται 
σ’ αυτήν δεν συζητείται, εκτός εάν πρόκειται για επείγου¬ 
σα υπόθεση και συμφωνήσει γΓ αυτό η πλειοψηφία των 
μελών του Διοικητικού Συμβουλίου. 

Άρθρο 8 

Διευθυντής Σπουδών και Ερευνας 

Ο Διευθυντής Σπουδών και Ερευνας του ΔΙΚΕΜΕΠ, υπό 
την εποπτεία του Γενικού Διευθυντή, είναι επιφορτισμέ¬ 
νος με τις ακόλουθες δραστηριότητες: 

1. Προπαρασκευή και επίβλεψη των προγραμμάτων 
σπουδών και έρευνας του Κέντρου. 

2. Ανάπτυξη και διεύθυνση των επιστημονικών δραστη¬ 
ριοτήτων του Κέντρου. 

Άρθρο 9 

Οικονομική Διαχείριση 

Η οικονομική διαχείριση του Κέντρου αρχίζει την 1η 
I ανουαρίου και λήγει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειρισπκή περίοδος αρχίζει 
από την ημέρα δημοσίευσης στην Εφημερίδα της 
Κυβερνήσεως του παρόντος Προεδρικού Διατάγματος 
και παρατείνεται ως την 31 η Δεκεμβρίου του επομένου η¬ 
μερολογιακού έτους. 

Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων. 

Άρθρο 10 
Βιβλία και στοιχεία 

1. Το Κέντρο τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κστα- 
χωρούνται με χρονολογική σειρά και με λογισπκή τάξη, ό¬ 
λα τα έσοδα και έξοδα του Κέντρου που πραγματοποιού¬ 
νται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από το 
Γενικό Διευθυντή. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης των εσόδων 
και της περιουσίας του Κέντρου καθώς και της πραγμα¬ 
τοποίησης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ΔΙΚΕΜΕΠ μπορεί να τροποποιηθεί ή 


να συμπληρωθεί με Προεδρικό Διάταγμα, μετά την εκλο¬ 
γή του πρώτου Διοικητικού Συμβουλίου και με απόφαση 
αυτού του ιδίου, η οποία λαμβάνεται με πλειοψηφία των 
δύο τρίτων του συνολικού αριθμού των μελών του. 

Άρθρο 12 

Διάλυση του ΔΙΚΕΜΕΠ 

Σε περίπτωση που ο σκοπός του ΔΙΚΕΜΕΠ καταστεί α¬ 
νέφικτος, το Διοικητικό Συμβούλιο με απόφασή του δύνα- 
ται να εισηγηθείτη διάλυση του Κέντρου. 

Η διάλυση του Κέντρου γίνεται όπως ο νόμος ορίζει. 

Κάθε διάταξη αντικείμενη στις διατάξεις του παρόντος 
διατάγματος καταργείται. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Οκτωβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 363 (2) 

Πιστοποιητικό ελληνομάθειας τύπος, προϋποθέσεις από¬ 
κτησης, διαδικασία και περιεχόμενο εξετάσεων, προϋπο¬ 
θέσεις συμμετοχής και ρύθμιση σχετικών λεπτομερειών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 παρ.1 του Ν. 2413/1996 
«Η ελληνική παιδεία στο εξωτερικό, η διαπολιτισμική εκ¬ 
παίδευση και άλλες διατάξεις» (ΑΊ24) 

2. Τη γνώμη του Διοικητικού Συμβουλίου του Κέντρου 
Ελληνικής Γλώσσας (συνεδρίαση 29/13.1.1997). 

3. Τις διατάξεις του άρθρου 29Ατου Ν. 1558/1985 (Α' 
137), όπως προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άρθρο 1 παρ. 2α του Ν. 
2469/1997 (Α'38). 

4. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται καμία επιβάρυν¬ 
ση στον κρατικό προϋπολογισμό. 

5. Την αριθμ. 399/1998 γνωμοδότηση του Συμβουλίου 
της Επικράτειας, με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Τύπος πιστοποιηπκού 

1. Το κείμενο του πιστοποιητικού ελληνομάθειας έχει 
ως εξής: Στην πρώτη σελίδα αναγράφονται οι λέξεις «ΕΛ¬ 
ΛΗΝΙΚΗ ΔΗΜΟΚΡΑΤΙΑ» στην επόμενη σειρά οι λέξεις 
«ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑ¬ 
ΤΩΝ» στην επόμενη οι λέξεις «ΚΕΝΤΡΟ ΕΛΛΗΝΙΚΗΣ 
ΓΛΩΣΣΑΣ». 

Στη συνέχεια αναγράφονται οι λέξεις «ΠΙΣΤΟΠΟΙΗΤΙΚΟ 
ΕΛΛΗΝΟΜΑΘΕΙΑΣ», και αμέσως παρακάτω το όνομα του 
υποψηφίου ή της υποψήφιας, το επίπεδο ελληνομάθειας 
καιη επίδοσητου υποψηφίου. Ακολουθείη υπογραφή του 
καθ' ύλην αρμοδίου οργάνου του Κέντρου Ελληνικής 
Γλώσσας. 

Στη πρώτη σελίδα εμφανίζεται επίσης το έμβλημα του 

Κέντρου Ελληνικής Γλώσσας και αναγράφονται ο αύξων 
αριθμός του πιστοποιητικού, η πόλη και η ημερομηνία έκ¬ 
δοσης, καθώς και ο αύξων αριθμός του εξεταστικού κέ¬ 
ντρου. 

Στη δεύτερη σελίδα αναγράφονται τα επίπεδα γλωσσο¬ 
μάθειας και το περιεχόμενο του καθενός, όπως αυτά κα¬ 
θορίζονται από το Διοικητικό Συμβούλιο του Κέντρου 
Ελληνικής Γλώσσας. 

2. Το πιστοποιητικό συντάσσεται σύμφωνα με το υπό¬ 
δειγμα που επισυνάπτεται στο άρθρο 9του παρόντος δια¬ 
τάγματος. 

Άρθρο 2 

Προϋποθέσεις απόκτησης 

1. Το Πιστοποιητικό ελληνομάθειας χορηγείται ύστερα 
από επιτυχή εξέταση των υποψηφίων στις τέσσερις (4) 
γλωσσικές δεξιότητες του κάθε επιπέδου, όπωςπεριγρά- 
φονται στο άρθρο 5 του παρόντος και στη δεύτερη σελί¬ 
δα του υποδείγματος. 

2. Σε περίπτωση αποτυχίας οι υποψήφιοι μπορούν, ε¬ 
φόσον το επιθυμούν, να λάβουν μέρος στις εξετάσεις ε¬ 
πόμενης εξεταστικής περιόδου. 

3. Οι υποψήφιοι μπορούν να λάβουν μέρος στις εξετά¬ 
σεις περισσοτέρων του ενός επιπέδων, εφόσον το δηλώ¬ 
σουν και καταβάλουν τα εξέταστρα υπέρ του Κέντρου 
Ελληνικής Γλώσσας. Το κατώτατο ύψος των εξετάστρων 
ορίζεται σε δεκαπέντε χιλιάδες (15.000) δραχμές, ενώ το 
ανώτατο σε εικοσιπέντε χιλιάδες (25.000) δραχμές. Το 
Κέντρο Ελληνικής Γλώσσας με απόφασή του καθορίζειτο 
συγκεκριμένο, για κάθε εξεταστική περίοδο, ύψος των ε¬ 
ξετάστρων. 

4. Το πιστοποιητικό ελληνομάθειας χορηγείται από το 
Κέντρο Ελληνικής Γλώσσας, το οποίο τηρεί ειδικό βιβλίο 
χορήγησης των πιστοποιητικών αυτών, στο οποίο ανα¬ 
γράφονται: ο αύξων αριθμός του πιστοποιητικού, τα στοι¬ 
χεία του επιτυχόντος, το επίπεδο γλωσσομάθειας. 

5. Αντίγραφο του πιστοποιητικού ελληνομάθειας χορη¬ 
γείται, ύστερα από γραπτή αίτηση του ενδιαφερομένου 
και καταβολή παράβολου, υπέρ του Κέντρου Ελληνικής 
Γλώσσας. Το κατώτατο ύψος του παράβολου αυτού ορί¬ 
ζεται σε δύο χιλιάδες πεντακόσιες (2.500) δραχμές, ενώ 
το ανώτατο σε πέντε χιλιάδες (5.000) δραχμές. Το Κέντρο 
Ελληνικής Γλώσσας με απόφασή του καθορίζει, στην αρ¬ 
χή κάθε οικονομικού έτους, το ύψος του παράβολου. 

Άρθρο 3 

Διαδικασία ορισμού εξεταστικών κέντρων 

1. Το Κέντρο Ελληνικής Γλώσσας, ορίζει τα εξεταστικά 
κέντρα στην Ελλάδα και στο εξωτερικό, χωρίς να απο¬ 
κλείεται η δυνατότητα του Κέντρου Ελληνικής Γλώσσας 
να αποτελεί και το ίδιο εξεταστικό κέντρο. Το Κέντρο 
Ελληνικής Γλώσσας έχει την ευθύνη του καθορισμού κρι¬ 
τηρίων, με βάση τα οποία θα λειτουργούν τα συγκεκριμέ¬ 
να εξεταστικά κέντρα. Στα κριτήρια αυτά συγκαταλέγο¬ 
νται ιδίως: η ύπαρξη κατάλληλου και επαρκούς διδακτι¬ 
κού προσωπικού, κατάλληλης υποδομής και επαρκούς 
γραμματειακής υποστήριξης. 

2. Ο ορισμός των εξεταστικών κέντρων, από το Κέντρο 
Ελληνικής Γλώσσας, έχει διάρκεια ενός έτους και μπορεί 
να ανανεώνεται χωρίς επανάληψη της διαδικασίας. 

Άρθρο 4 

Διαδικασία εξετάσεων 

1. Το Κέντρο Ελληνικής Γλώσσας έχει την ευθύνη: α) 


της σύνταξης των θεμάτων των εξετάσεων, για τα τέσσε¬ 
ρα (4) επίπεδα και την αποστολή τους στα εξεταστικά κέ¬ 
ντρα, β) της έκδοσης ετήσιου προγράμματος εξετάσεων, 
του ορισμού εξεταστικών περιόδων και του ορισμού της 
προθεσμίας υποβολής των αιτήσεων των υποψηφίων, γ) 
της επίλυσης οποιουδήποτε προβλήματος σχετικού με 
τις εξετάσεις. 

2. Το Κέντρο Ελληνικής Γλώσσας έχει την ευθύνη της α¬ 
ναπαραγωγής των θεμάτων, της φύλαξης και της ασφά- 
λειάςτους, καθώς και της έγκαιρης αποστολής τους στα 
εξεταστικά κέντρα. 

3. Λεπτομέρειες σχετικά με τη διάρκεια της εξέτασης 
της κάθε δεξιότητας του κάθε επιπέδου, το μήκος των κει¬ 
μένων και ό,τι άλλο αφορά τη σύνταξη των θεμάτων των ε¬ 
ξετάσεων, καθώς και τον τρόπο και τα κριτήρια αξιολόγη¬ 
σης της επίδοσης των υποψηφίων, καθορίζονται και γνω¬ 
στοποιούνται από το Κέντρο Ελληνικής Γλώσσας. 

Άρθρο 5 

Περιεχόμενο των εξετάσεων 

1. Για το καθένα από τα τέσσερα επίπεδα γλωσσομά¬ 
θειας, συντάσσονται θέματα για την εξέταση των τεσσά¬ 
ρων δεξιοτήτων δηλαδή κατανόηση γραπτού και προφο¬ 
ρικού λόγου και παραγωγή γραπτού και προφορικού λό¬ 
γου, με ανάλογο βαθμό δυσκολίας. 

2. Στόχος της εξέτασης είναι η διαπίστωση της ικανότη¬ 
τας των υποψηφίων να χειρίζονται την ελληνική γλώσσα 
και να ανταποκρίνονται γραπτά και προφορικά σε ποικιλία 
καθημερινών πρακτικών, προσωπικών και επαγγελματι¬ 
κών καταστάσεων στο επίπεδο στο οποίο εξετάζονται. 
Στο τρίτο και τέταρτο επίπεδο περιλαμβάνονται και πολι¬ 
τιστικά στοιχεία. 

Άρθρο 6 

Έκδοση, ανακοίνωση αποτελεσμάτων και 
χορήγηση πιστοποιητικών 

1. Μετά το πέρας των εξετάσεων, οι υπεύθυνοι των εξετα¬ 
στικών κέντρων επιστρέφουν στο Κέντρο Ελληνικής 
Γλώσσας όλο το εξετασπκό υλικό, χρησιμοποιημένο και μη. 

2. Η διόρθωση των τετραδίων των εξετάσεων γίνεται, με 
την ευθύνη του Κέντρου Ελληνικής Γλώσσας, από ειδικά 
εκπαιδευμένο προσωπικό, το οποίο έχει άμεση σχέση με 
τη διδασκαλία της νέας ελληνικής ως ξένης ή δεύτερης 
γλώσσας, και την αξιολόγηση επίδοσης στην ελληνική ως 
ξένης ή δεύτερης γλώσσας. 

3. Τα αποτελέσματα των εξετάσεων ανακοινώνονται 
στους υποψηφίους, από το Κέντρο Ελληνικής Γλώσσας, 
δύο μήνες το αργότερο μετά το τέλος των εξετάσεων. 

4. Τα πιστοποιητικά εκδίδονται και αποστέλλονται 
στους επιτυχόντες εντός τριών μηνών από την ανακοίνω¬ 
ση των αποτελεσμάτων. 

Άρθρο 7 

Καθορισμός του βαθμού-βαθμολογική κλίμακα 

Η αξιολόγηση της επίδοσης των επιτυχόντων γίνεται 
σύμφωνα με την εξής κλίμακα: Άριστα, Λίαν Καλώς, 
Καλώς, με κριτήρια που ορίζονται από το Κέντρο 
Ελληνικής Γλώσσας, όπως προβλέπεται στην παρ.3 του 
άρθρου 4 του παρόντος. 

Άρθρο 8 

Προϋποθέσεις συμμετοχής στις εξετάσεις 

1. Δικαίωμα συμμετοχής στις εξετάσεις έχουν οι ομογενείς 
και οι αλλογενείς, ηλικίας από δώδεκα ετών (12) και άνω. 

2. Οι υποψήφιοι υποβάλλουν, μέσα στην καθορισμένη 
προθεσμία, αίτηση συμμετοχής στις εξετάσεις. Στην αί¬ 
τηση δηλώνεται το εξεταστικό κέντρο και το επίπεδο 
γλωσσομάθειας στο οποίο επιθυμούν να εξεταστούν. 

3. Μαζί με την αίτηση οι υποψήφιοι υποβάλλουν και επι¬ 
κυρωμένη φωτοτυπία της αστυνομικής τους ταυτότητας 
ή του διαβατηρίου τους ή οποιοδήποτε άλλο δημόσιο έγ¬ 
γραφο που αποδεικνύει την ταυτότητά τους, ή υπεύθυνη 
δήλωση του Ν. 1599/86 (Α' 75) και καταβάλλουν και τα ε¬ 
ξέταστρα. 

4. Οι υποψήφιοι οι οποίοι υποβάλλουν εκπρόθεσμα αί¬ 
τηση δεν γίνονται δεκτοί στις εξετάσεις. 


Άρθρο 9 

Τελική διάταξη-υπόδειγμα πιστοποιητικού 

1. Το Κέντρο Ελληνικής Γλώσσας έχει τη γενική ευθύνη 
του συντονισμού του έργου των εξεταστικών κέντρων και 
της έγκαιρης αποστολής όλων των οδηγιών που είναι α¬ 
παραίτητες για την ομαλή διεξαγωγή των εξετάσεων, της 
έκδοσης και ανακοίνωσης των αποτελεσμάτων, καθώς 
και την αρμοδιότητα επίλυσης οποιουδήποτε θέματος το 
οποίο ανακύπτει κατά την εφαρμογή του παρόντος δια¬ 
τάγματος. 

2. Το υπόδειγμα του πιστοποιητικού έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 
ΚΕΝΤΡΟ ΕΛΛΗΝΙΚΗΣ ΓΛΩΣΣΑΣ 


Αρ. Εξεταστικού Κέντρου: 
Αρ. Πιστοποιητικού.. 


Πιστοποιητικό Ελληνομάθειας 

Απονέμεται στον/στην 


ο οποίος/ η οποία πέτυχε στις εξετάσεις επιπέδου 
με επίδοση.. 


> 


Θεσσαλονίκη 


Ο ΠΡΟΕΔΡΟΣ 

ΠΕΡΙΓΡΑΦΙΚΗ ΕΠΙΠΕΔΩΝ 

ΕΠΙΠΕΔΟ Α' Οι κάτοχοί του είναι σε θέση να κατανοούν 
το γενικό πλαίσιο μιας συνομιλίας μεταξύ δύο φυσικών ο¬ 
μιλητών ή ενός απλού κειμένου με γνωστά καθημερινά θέ¬ 
ματα, διάφορες ανακοινώσεις στον τύπο, στο ραδιόφω¬ 
νο, στην τηλεόραση ή σε δημόσιους χώρους, να είναι σε 
θέση να επικοινωνούν, να ανταλλάσσουν βασικές πληρο¬ 
φορίες και να γράφουν σύντομα, απλά κείμενα. 

ΕΠΙΠΕΔΟ Β' Οι κάτοχοί του είναι σε θέση, εκτός από ό¬ 
σα περιγράφονται για το Α' επίπεδο, να κατανοούν και κά¬ 
ποιες ουσιαστικές λεπτομέρειες ορισμένων θεμάτων, ό¬ 
πως αγγελίες εφημερίδων, οδηγίες χρήσης συσκευών, 
προσωπικές επιστολές, μηνύματα, ανταποκρίσεις, σχό¬ 
λια, κτλ. να επικοινωνούν αποτελεσματικά σε μια περιορι¬ 
σμένη ποικιλία καταστάσεων, να εκφράζουν με απλό τρό¬ 
πο προσωπικές απόψεις και να συνθέτουν σύντομα κείμε¬ 
να με σκοπό τη μετάδοση πληροφοριών για μια 
περιορισμένη ποικιλία θεμάτων. 

ΕΠΙΠΕΔΟ Γ Οι κάτοχοί του είναι σε θέση να κατανο¬ 
ούν και να αντλούν σαφείς πληροφορίες και ιδέες που 
παρουσιάζονται σε συνομιλία μεταξύ τριών ή τεσσάρων 
ομιλητών ή σε κείμενα που προέρχονται από εφημερί¬ 
δες, περιοδικά, κανονισμούς και επίσημα έγγραφα. 
Επίσης είναι σε θέση να συμμετέχουν και να ανταποκρί- 
νονται αποτελεσματικά στις ανάγκες ενός φιλικού ή ε¬ 
πίσημου λόγου σε μια συνομιλία, να εκφράζουν προσω¬ 
πικές απόψεις και εμπειρίες με σαφήνεια και ακρίβεια 
και να δίνουν τις απαιτούμενες λεπτομερείς πληροφο¬ 
ρίες. 

ΕΠΙΠΕΔΟ Δ' Οι κάτοχοί του είναι σε θέση να συμμετέ¬ 
χουν σε συζητήσεις με πολλούς ομιλητές για διάφορα θέ¬ 
ματα, πιθανόν άγνωστα σ’ αυτούς, να εκμαιεύουν πληρο¬ 
φορίες, να αντιλαμβάνονται μη ρητά εκπεφρασμένες δη¬ 
λώσεις, στον γραπτό και στον προφορικό λόγο, και να 
προσδιορίζουν τον στόχο των διαφορετικών τύπων γρα¬ 
πτών κειμένων. 

Επίσης είναι σε θέση να εκφράζουν αποτελεσματικά ι¬ 
δέες, που αντλούνται από προσωπικές και επαγγελματι¬ 
κές εμπειρίες με υψηλού βαθμού ευχέρεια και ακρίβεια 
λεξιλογίου σε ένα ευρύτατο φάσμα θεμάτων. 

Ο/Η υποψήφιος/α διαγωνίστηκε επιτυχώς στα εξής: κα¬ 
τανόηση προφορικού και γραπτού λόγου, παραγωγή 
γραπτού και προφορικού λόγου. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


ΑΝΑΚΟΙΝΩΣΕΙΣ 

Αριθ. Φ. 0544/15/ΑΣ 712/Μ. 4805 (3) 

Ανακοίνωση για τη θέση σε ισχύ της Συμφωνίας Ελλάδος 

- Παραγουάης για την κατάργηση θεωρήσεων εισό¬ 
δου στους κατόχους διπλωματικών, υπηρεσιακών και 
κοινών διαβατηρίων. (Ασουνσιόν, 13.10.1997). 

Το Υπουργείο Εξωτερικών ανακοινώνει ότι η Συμφωνία 
μεταξύ της Ελληνικής Δημοκρατίας και της Δημοκρατίας 
της Παραγουάης για την κατάργηση θεωρήσεων εισόδου 
στους κατόχους διπλωματικών, υπηρεσιακών και κοινών 
διαβατηρίων που υπογράφηκε στην Ασουνσιόν στις 13 
Οκτωβρίου 1997 και η οποία εγκρίθηκε με την από 
16.4.1998 Κοινή Υπουργική Απόφαση που δημοσιεύθηκε 
στο ΦΕΚ 140/25.6.98 τ.Α' τέθηκε σε ισχύ σύμφωνα με τη 
διάταξη του άρθρου 9 αυτής, την 19η Αυγούστου 1998. 

Αθήνα, 21 Οκτωβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

-Φ- 

Αριθ. Φ. 0544/16/ΑΣ 711/Μ. 4418 (4) 

Ανακοίνωση για τη θέση σε ισχύ του Συμφώνου Φιλίας και 
Συνεργασίας Ελλάδος - Πολωνίας. (Αθήνα, 12 Ιουνίου 
1996). 

Το Υπουργείο Εξωτερικών ανακοινώνει ότι το Σύμφωνο 
Φιλίας και Συνεργασίας μεταξύ της Ελληνικής Δημοκρα¬ 
τίας και της Πολωνικής Δημοκρατίας που υπογράφηκε 
στην Αθήνα στις 12 Ιουνίου 1996 και κυρώθηκε με το 
2608/1998 Νόμο που δημοσιεύθηκε στο ΦΕΚ 95/4.5.98 
τ.Α' τέθηκε σε ισχύ σύμφωνα με τη διάταξη του άρθρου 20 
παρ. 1 αυτού, την 3η Ιουλίου 1998. 

Αθήνα, 21 Οκτωβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

-Φ- 

Αριθ. Φ. 0544/10/ΑΣ 709/Μ. 4638 (5) 

Ανακοίνωση για τη θέση σε ισχύ της Συμφωνίας Ελλάδος 

- Κροατίας για την προώθηση και αμοιβαία προστασία 
των επενδύσεων. (Ζάγκρεμπ, 18.10.1996) . 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
και της Δημοκρατίας της Κροατίας για την προώθηση και 
αμοιβαία προστασία των επενδύσεων που υπογράφηκε 
στο Ζάγκρεμπ στις 18 Οκτωβρίου 1996 και κυρώθηκε με 
το 2563/1998 Νόμο που δημοσιεύθηκε στο ΦΕΚ 3/13.1.98 
τ.Α' τέθηκε σε ισχύ σύμφωνα με τη διάταξη του άρθρου 13 
παραγρ. 1 αυτής, την 20η Οκτωβρίου 1998. 

Αθήνα, 21 Οκτωβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


